《自龙南往安远道中作》
明代·黄仲昭

闽广封疆此接连，地偏别是一风烟。路回忽俯千寻涧，岭峻应疑尺五天。

亘野顽云垂幕瞑，扑衣飞霰跳珠圆。斯文倘可裨分寸，行役驱驰敢自怜。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。